***All Hail the King*** είναι αμερικανική ταινία μικρού μήκους παραγωγής 2014, η οποία κυκλοφόρησε απευθείας σε βίντεο και επικεντρώνεται στον χαρακτήρα Τρέβορ Σλάτερι από το κινηματογραφικό σύμπαν της Marvel (MCU). Την παραγωγή έκαναν τα Marvel Studios και τη διανομή η Walt Disney Studios Home Entertainment στη home media κυκλοφορία της ταινίας *Thor 2: Σκοτεινός Κόσμος*. Αποτελεί spin-off της ταινίας *Iron Man 3* και μέρος του MCU, με τα γεγονότα της να διαδραματίζονται αμέσως μετά τα γεγονότα του *Iron Man 3*. Είναι η πέμπτη ταινία στη σειρά ταινιών μικρού μήκους της Marvel (Marvel's One-Shots). Την ταινία έγραψε και σκηνοθέτησε ο Ντρου Πιρς και σε αυτήν πρωταγωνιστούν οι Μπεν Κίνγκσλεϊ, Σκουτ ΜακΝέρι, Λέστερ Σπέιτ και Σαμ Ρόκγουελ, με τον Κίνγκσλεϊ να επαναλαμβάνει τον ρόλο του από τον *Iron Man 3* και τον Ρόκγουελ τον δικό του ρόλο ως Τζάστιν Χάμερ από τον *Iron Man 2*. Στο *All Hail the King*, ένας σκηνοθέτης ντοκιμαντέρ παίρνει συνέντευξη από τον κακόφημο ψεύτικο τρομοκράτη Τρέβορ Σλάτερι στη φυλακή.

Πλοκή
-----

Ο Τρέβορ Σλάτερι, έχοντας συλληφθεί στο τέλος του *Iron Man 3*, κρατείται πλέον στη φυλακή Seagate. Εκεί ζει πολυτελώς, με τον προσωπικό του «μπάτλερ» Χέρμαν και με άλλους κρατούμενους να συμπεριφέρονται ως θαυμαστές, ενώ του προσφέρουν και προστασία. Ο σκηνοθέτης ντοκιμαντέρ Τζάκσον Νόρις παίρνει συνέντευξη από τον Σλάτερι, αφού επιθυμεί να καταγράψει τα γεγονότα σχετικά με τον Mandarin που συνέβησαν στον *Iron Man 3*. Ο Νόρις, προσπαθώντας να μάθει περισσότερα για την προσωπικότητα του Σλάτερι, αναφέρεται στο παρελθόν του και στην πρώτη του ακρόαση ως παιδί, καθώς και στον πρωταγωνιστικό του ρόλο σε ένα αποτυχημένο πιλοτικό επεισόδιο για το CBS, με τον τίτλο *Caged Heat*. Τελικά ενημερώνει τον Σλάτερι πως η ερμηνεία του ως Mandarin έχει εκνευρίσει μερικούς ανθρώπους, συμπεριλαμβανομένης και της αληθινής τρομοκρατικής ομάδας «Τα Δέκα Δακτυλίδια», της οποίας ο Σλάτερι αγνοούσε την ύπαρξη. Ο Νόρις του λέει την ιστορία του Mandarin και της ομάδας και του αποκαλύπτει πως στην πραγματικότητα είναι κι αυτός μέλος της. Ο πραγματικός λόγος που ήθελε να του πάρει συνέντευξη, ήταν για να τον βοηθήσει να αποδράσει έτσι ώστε να γνωρίσει τον πραγματικό Mandarin. Ακούγοντάς το αυτό, ο Σλάτερι εξακολουθεί να μην έχει ιδέα για την πλήρη εικόνα των προεκτάσεων που είχε η ερμηνεία του ως Mandarin.

Ηθοποιοί
--------

* Μπεν Κίνγκσλεϊ ως Τρέβορ Σλάτερι: Ένας κρατούμενος στη φυλακή Seagate ο οποίος είναι το αντικείμενο ενός ντοκιμαντέρ του Τζάκσον Νόρις. Ο Κίνγκσλεϊ επαναλαμβάνει τον ρόλο του από την ταινία *Iron Man 3*.
* Σκουτ ΜακΝέρι ως Τζάκσον Νόρις: Μέλος της τρομοκρατικής οργάνωσης «Τα Δέκα Δακτυλίδια» ο οποίος παρουσιάζεται στον Σλάτερι ως σκηνοθέτης ντοκιμαντέρ.
* Λέστερ Σπέιτ ως Χέρμαν: Ο μπάτλερ και προστάτης του Σλάτερι στη φυλακή.
* Σαμ Ρόκγουελ ως Τζάστιν Χάμερ: Ένας κρατούμενος στη φυλακή Seagate, ο οποίος ήταν κατασκευαστής και έμπορος όπλων. Ο Ρόκγουελ επαναλαμβάνει τον ρόλο του από την ταινία *Iron Man 2*, στο τέλος της οποίας και συνελήφθη. Σχετικά με την κάμεο εμφάνιση του Ρόκγουελ, ο Πιρς εξήγησε πως τόσο η Marvel όσο και ο Ρόκγουελ «ήταν σύμφωνοι» στο να γίνει, αλλά ο Ρόκγουελ δεν μπορούσε να το κάνει λόγω των υποχρεώσεων της συμμετοχής του στο ριμέικ της ταινίας *Το Πνεύμα του Κακού* (2015). Ωστόσο, κατά τη διάρκεια της μετά-παραγωγής της ταινίας, ο Ρόκγουελ διάβασε το σενάριο του *All Hail the King*, τηλεφώνησε στον Πιρς και του είπε πως θα ήθελε πολύ να συμμετέχει αν οι σκηνές του θα μπορούσαν να γυριστούν μέσα σε μία ώρα στο Τορόντο. Ο Πιρς πήγε στον Καναδά και «ο Ρόκγουελ ήρθε και απλά το έσκισε».

Επιπρόσθετα, ο Ματ Τζέραλντ υποδύεται τον Γουάιτ Πάουερ Ντέιβ, η Κρίσταλ η Μαϊμού υποδύεται τη μαϊμού στο μπαρ και ο Άλεν Μαλντονάντο υποδύεται τον Φλέτσερ Χεγκς.

Παραγωγή
--------

Αφού ο Μπεν Κίνγκσλεϊ υπέγραψε για το *All Hail the King*, υπέγραψαν και τα υπόλοιπα μέλη του καστ.
Ο Ντρου Πιρς, ο συν-σεναριογράφος του *Iron Man 3*, και ο παραγωγός Στίβεν Μπρουσάρντ είχαν την ιδέα για την ταινία μικρού μήκους *All Hail the King* κατά τη διάρκεια της παραγωγής του *Iron Man 3*, για να παρέχουν «μια νέα σκοπιά» στον χαρακτήρα του Mandarin. Τα Marvel Studios και ο Τζος Γουίντον ήταν θετικοί με αυτή την ιδέα, αν ο Κίνγκσλεϊ θα συμμετείχε. Τον Οκτώβριο του 2012, ο Κίνγκσλεϊ είπε πως δούλευε σε ένα μυστικό πρότζεκτ με τη Marvel, στο οποίο εμπλέκονταν «αρκετοί που είχαν δουλέψει στον *Iron Man 3*». Αργότερα, αποκαλύφθηκε πως αναφερόταν στην ταινία μικρού μήκους, που γράφτηκε και σκηνοθετήθηκε από τον Πιρς.

Ο σκηνοθέτης του *Iron Man 3*, Σέιν Μπλακ, ένιωσε πως η Marvel «είδε τόσα αρνητικά πράγματα» γύρω από την απεικόνιση του Mandarin, που δημιούργησε αυτή την ταινία μικρού μήκους ως «μια απολογία προς τους θαυμαστές, οι οποίοι ήταν πολύ θυμωμένοι». Αν και κάποιοι από τους διαλόγους είναι γραμμένοι ως απάντηση στις κριτικές της απεικόνισης του Mandarin στον *Iron Man 3*, η ιστορία γράφτηκε απλά ως μια προέκταση της ιστορίας των Δέκα Δακτυλιδιών και του Mandarin που ακολουθείται σε όλες τις ταινίες *Iron Man*. Ο Πιρς έγραψε τη μικρού μήκους με έναν πολύ ασαφή τρόπο, έτσι ώστε η ιστορία να μπορεί να εξερευνηθεί περισσότερο σε πιθανές μελλοντικές ταινίες ή τηλεοπτικές σειρές. Σχετικά με τα Δέκα Δακτυλίδια, ο Πιρς δήλωσε πως βρήκε την ομάδα να είναι ένα «πολύ ισχυρό» μέρος του MCU εξαιτίας της εισαγωγής τους στην πρώτη ταινία του σύμπαντος, και σημείωσε πως ο παραγωγός Κέβιν Φάιγκι ήταν ενθουσιασμένος να δει ένας μέλος της οργάνωσης να είναι «πραγματικά κακό». Εξαιτίας αυτού, ο Πιρς δούλεψε στο να κάνει τη δράση στην ταινία «πραγματική και βίαιη» για να αντισταθμίσει τον πιο κωμικό τόνο που οδηγούσε σε αυτήν, κάτι το οποίο θα έκανε το χιούμορ του Σλάτερι πιο δυνατό έτσι κι αλλιώς, δεδομένου ότι ο χαρακτήρας «δεν αντιδρά σε τίποτα με τον ίδιο τρόπο που ένας λογικός άνθρωπος» θα έπρεπε να αντιδράσει. Μιλώντας για την προσθήκη κάποιων κρυμμένων αναφορών προς τα κόμικ, ο Πιρς σημείωσε πως το ότι εκείνος τα πρόσθεσε στο σενάριο δε σήμαινε απαραίτητα πως ήταν μέρος ενός μεγαλύτερου πλάνου της Marvel για το MCU, και είπε πως απόλαυσε «να γεμίζει [την ταινία] με αυτά», περιμένοντας να δει αν «κάποια θα εμφανίζονταν στο MCU ή αν απλά θα παρέμεναν ως ένας γοητευτικός υπαινιγμός». Το όνομα *Caged Heat* είχε χρησιμοποιηθεί προηγουμένως από τη Marvel ως ο τίτλος υπό τον οποίον δούλευαν για τον *Iron Man 3*.

Τα γυρίσματα της ταινίας έγιναν στο Λος Άντζελες, με την κάμεο σκηνή του Ρόκγουελ να γυρίζεται στο Τορόντο, σε ένα σκηνικό το οποίο βάφτηκε ώστε να ταιριάζει με αυτό του Λος Άντζελες. Τη μουσική της ταινίας συνέθεσε ο Μπράιαν Τάιλερ, αλλά τη μουσική για τις σκηνές από το *Caged Heat* συνέθεσε ο Μάικ Ποστ, ο οποίος είχε συνθέσει τη μουσική σε αρκετές τηλεοπτικές σειρές της δεκαετίας του 1980.

Κυκλοφορία
----------

Το *All Hail the King* κυκλοφόρησε αρχικά μαζί με την κυκλοφορία της ψηφιακής λήψης της ταινίας *Thor 2: Σκοτεινός Κόσμος* στις 4 Φεβρουαρίου 2014, και στις 25 Φεβρουαρίου της ίδιας χρονιάς κυκλοφόρησε ως ένθετο στη Blu-ray κυκλοφορία της ίδιας ταινίας. Συμπεριλήφθηκε επίσης στον μπόνους δίσκο του πακέτου συλλογής 13 δίσκων με τίτλο «Κινηματογραφικό Σύμπαν της Marvel: Συλλογή δεύτερης φάσης», το οποίο περιελάμβανε και τις έξι ταινίες της δεύτερης φάσης, καθώς και τις άλλες ταινίες μικρού μήκους. Η συλλογή περιλαμβάνει ηχητικό σχολιασμό από τον Πιρς και τον Κίνγκσλεϊ και κυκλοφόρησε στις 8 Δεκεμβρίου 2015.

Υποδοχή
-------

Ο Κλιφ Γουίτλι από το *IGN* έδωσε στην ταινία 9.4/10 λέγοντας πως είναι «μια επιστροφή στην αξιαγάπητη προσωπικότητα του άμοιρου Τρέβορ και ένα βήμα μπροστά για το μεγαλύτερο Κινηματογραφικό Σύμπαν της Marvel. Έχει τις ανατροπές που θα πρέπει να ικανοποιούν τόσο τους θαυμαστές όσο και τους μισητές του Τρέβορ Σλάτερι. [...] Ο Κίνγκσλεϊ για ακόμα μία φορά λάμπει στον ρόλο του Σλάτερι, απόμακρος και αδαής, αλλά ευτυχισμένος να γλιστρύσει ξανά στον ρόλο του Mandarin αν αυτό θα ευχαριστήσει τους λατρεμένους του θαυμαστές. Ο Πιρς χρησιμοποιεί κάποια ίδια αστεία από τον *Iron Man 3* με κατά κάποιο αναφορικό τρόπο, αλλά αυτό δεν είναι κάτι τόσο καταστροφικό».

Ο Ντέβιν Φαράσι από τη σελίδα *Birth.Movies.Death* αποκάλεσε την ταινία «ακόμα μία εξαιρετική ταινία μικρού μήκους από τους τύπους εκεί στα Marvel Studios», για την οποία ένιωσε πως άξιζε να προβληθεί στις αίθουσες αντί να κυκλοφορήσει απλά σε home media. Πιστεύει πως ο χαρακτήρας του Σλάτερι «χρησιμοποιήθηκε στην ιδανική ποσότητα χρόνου στο *Iron Man 3*, και δίνοντάς του περισσότερο χρόνο εδώ, σε ένα διπλανό πρότζεκτ, μοιάζει με τον σωστό τρόπο να επιστρέψεις σε εκείνον. Ο Κίνγκσλεϊ τα σπάει, προσφέροντας πολλά υπέροχα αστεία και βουτώντας σωστά μέσα στον ανίδεο, εγωκεντρικό χαρακτήρα που αντιπροσωπεύει όλους τους χειρότερους στερεοτυπικούς ηθοποιούς που έχουμε». Ο Φαράσι επαίνεσαι τη σκηνή του *Caged Heat*, καθώς και την κάμεο εμφάνιση του Ρόκγουελ, ενώ δήλωσε θετικά όσον αφορά την αποκάλυψη του Mandarin: «αντί για μια παραποίηση της ιστορίας των κόμικ, αυτό μοιάζει σαν μια επέκταση, ένα τράβηγμα της κουρτίνας για να αποκαλύψει περισσότερη από τη συνολική εικόνα».

Αντιθέτως, ο Άντριου Γουίλερ από την ιστοσελίδα *Comics Alliance* επέκρινε την παρουσίαση της ομοφυλοφιλίας στην ταινία, δεδομένου πως αυτή ήταν η πρώτη απόπειρα των Marvel Studios να εισάγουν ΛΟΑΤ θέματα στο MCU.

Παραπομπές
----------

1. 1 2  Breznican, Anthony (9 Ιανουαρίου 2014). «Marvel One-Shot: First Look at Ben Kingsley's Mandarin encore in 'All Hail the King' short film -- Exclusive». *Entertainment Weekly*. Αρχειοθετήθηκε από το πρωτότυπο στις 9 Ιανουαρίου 2014. Ανακτήθηκε στις 18 Ιουνίου 2019.
2. 1 2 3 4 5  Gallagher, Brian (25 Φεβρουαρίου 2014). «Marvel Previews 'Marvel One-Shot: All Hail the King'». MovieWeb. Αρχειοθετήθηκε από το πρωτότυπο στις 19 Απριλίου 2014. Ανακτήθηκε στις 18 Ιουνίου 2019.
3. 1 2  Wheeler, Andrew (28 Μαρτίου 2014). «Gay Punchlines, LGBT Visibility and Marvel Studios' One-Shot 'All Hail The King'». Comics Alliance. Αρχειοθετήθηκε από το πρωτότυπο στις 8 Ιουλίου 2014. Ανακτήθηκε στις 18 Ιουνίου 2019.
4. 1 2  Plumb, Ali (24 Φεβρουαρίου 2014). «Drew Pearce on Making Marvel One-Shot All Hail The King». *Empire*. Αρχειοθετήθηκε από το πρωτότυπο στις 25 Φεβρουαρίου 2014. Ανακτήθηκε στις 25 Φεβρουαρίου 2014.
5. ↑  Han, Angie (7 Απριλίου 2014). «'Ant-Man' Finds a Villain in Marvel One-Shot Actor Matt Gerald». /Film. Αρχειοθετήθηκε από το πρωτότυπο στις 21 Μαΐου 2015. Ανακτήθηκε στις 18 Ιουνίου 2019.
6. ↑  Lussier, Germain (17 Φεβρουαρίου 2014). «Latest 'All Hail The King' Clip Features Easter Egg Teasing New Marvel Villain». /Film. Αρχειοθετήθηκε από το πρωτότυπο στις 21 Μαΐου 2015. Ανακτήθηκε στις 18 Ιουνίου 2019.
7. ↑  *Marvel Studios: Assembling a Universe. Marvel's Agents of S.H.I.E.L.D.: The Complete First Season* Home media, bonus material: ABC Home Entertainment. 2014.
8. 1 2 3  Keyes, Rob (27 Φεβρουαρίου 2014). «Drew Pearce Talks 'All Hail The King', Runaways, The Real Mandarin & Marvel Future». ScreenRant. Αρχειοθετήθηκε από το πρωτότυπο στις 27 Φεβρουαρίου 2014. Ανακτήθηκε στις 18 Ιουνίου 2019.
9. ↑  «Kingsley for 'secret' Marvel job». *Belfast Telegraph*. 22 Οκτωβρίου 2013. Αρχειοθετήθηκε από το πρωτότυπο στις 8 Ιουλίου 2014. Ανακτήθηκε στις 18 Ιουνίου 2019.
10. ↑  Ryan, Mike (16 Μαΐου 2016). «Shane Black On 'The Nice Guys,' Mel Gibson, And Why A Female 'Iron Man 3' Villain's Gender Changed». Uproxx. Αρχειοθετήθηκε από το πρωτότυπο στις 28 Σεπτεμβρίου 2018. Ανακτήθηκε στις 18 Ιουνίου 2019.
11. ↑  Foss, Cassie (12 Απριλίου 2012). «Casting calls set up for 'Caged Heat' film». *Star-News*. Αρχειοθετήθηκε από το πρωτότυπο στις 3 Σεπτεμβρίου 2012.. Ανακτήθηκε στις 3 Σεπτεμβρίου 2012.
12. ↑  Venable, Nick (2 Ιανουαρίου 2014). «Thor: The Dark World Hammers Home A Packed Blu-ray Set This February». Cinema Blend. Αρχειοθετήθηκε από το πρωτότυπο στις 4 Ιανουαρίου 2014. Ανακτήθηκε στις 18 Ιουνίου 2019.
13. ↑  Goldberg, Matt (23 Οκτωβρίου 2015). «'Marvel Cinematic Universe: Phase Two Collection' Unveiled; Contains First Look at Phase 3». Collider. Αρχειοθετήθηκε από το πρωτότυπο στις 23 Οκτωβρίου 2015. Ανακτήθηκε στις 18 Ιουνίου 2019.
14. ↑  Wheatley, Cliff (24 Φεβρουαρίου 2014). «"You'll... never..." and so on». IGN. Αρχειοθετήθηκε από το πρωτότυπο στις 25 Φεβρουαρίου 2014. Ανακτήθηκε στις 18 Ιουνίου 2019.
15. ↑  Faraci, Devin (5 Φεβρουαρίου 2014). «MARVEL ONE SHOT: ALL HAIL THE KING Is Great». Birth.Movies.Death. Αρχειοθετήθηκε από το πρωτότυπο στις 14 Μαρτίου 2016. Ανακτήθηκε στις 18 Ιουνίου 2019.

Εξωτερικοί σύνδεσμοι
--------------------

* *All Hail the King*   στην IMDb

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Κινηματογραφικό Σύμπαν της Marvel |
| --- |
|  |
| 
* Κατάλογος ταινιών
* Κατάλογος τηλεοπτικών σειρών
* Τηλεοπτικά σπέσιαλ
 |
|  |
| 

|  Marvel Studios |
| --- |
|  |
| 

|  |  |
| --- | --- |
| Φάση Ένα | 
* *Iron Man*
* *Ο Απίθανος Hulk*
* *Iron Man 2*
* *Thor*
* *Ο Πρώτος Εκδικητής: Captain America*
* *Οι Εκδικητές*
	+ διακρίσεις
 |
|  |
| Φάση Δύο | 
* *Iron Man 3*
* *Thor 2: Σκοτεινός Κόσμος*
* *Captain America 2: Ο Στρατιώτης του Χειμώνα*
* *Φύλακες του Γαλαξία*
* *Εκδικητές: Η Εποχή του Ultron*
* *Ant-Man*
 |
|  |
| Φάση Τρία | 
* *Captain America: Εμφύλιος Πόλεμος*
* *Doctor Strange*
* *Φύλακες του Γαλαξία 2*
* *Spider-Man: Η Επιστροφή Στον Τόπο Του*
* *Thor: Ragnarok*
* *Black Panther*
* *Εκδικητές: Ο Πόλεμος της Αιωνιότητας*
* *Ο Ant-Man και η Σφήκα*
* *Captain Marvel*
* *Εκδικητές: Η Τελευταία Πράξη*
* *Spider-Man: Μακριά Από τον Τόπο του*
 |
|  |
| Φάση Τέσσερα | 

|  |  |
| --- | --- |
| Ταινίες | 
* *Black Widow*
* *Ο Shang-Chi και ο Θρύλος των Δέκα Δαχτυλιδιών*
* *Eternals*
* *Spider-Man: No Way Home*
* *Doctor Strange in the Multiverse of Madness*
* *Thor: Love and Thunder*
* *Black Panther: Wakanda Forever*
 |
|  |
| Τηλεοπτικέςσειρές | 
* *WandaVision*
* *The Falcon and the Winter Soldier*
* *Loki* (1ος κύκλος)
* *What If...?*
* *Hawkeye*
* *Moon Knight*
* *Ms. Marvel*
* *She-Hulk: Attorney at Law*
 |
|  |
| Τηλεοπτικάσπέσιαλ | 
* *Λυκάνθρωπος*
* *Οι Φύλακες του Γαλαξία Εορταστικό Αφιέρωμα*
 |

 |
|  |
| Φάση Πέντε | 

|  |  |
| --- | --- |
| Ταινίες | 
* *Ant-Man και Wasp: Κβαντομανία*
* *Φύλακες του Γαλαξία 3*
* *The Marvels*
* *Deadpool 3*
* *Captain America: Brave New World*
* *Thunderbolts*
* *Blade*
 |
|  |
| Τηλεοπτικέςσειρές | 
* *Μυστική Εισβολή*
* *Loki* (2ος κύκλος)
* *Echo*
* *Ironheart*
* *Agatha: Coven of Chaos*
* *Daredevil: Born Again*
 |

 |
|  |
| Άλλα | 
* Φάση Έξι
* *Wonder Man*
* Marvel Studios Animation
* Σκηνές μέσα και μετά από τους τίτλους τέλους
* Υποδοχή
* Ο Spider-Man στον κινηματογράφο
* Οι Fantastic Four στον κινηματογράφο
 |

 |

 |
|  |
| 

|  Marvel Television |
| --- |
|  |
| 

|  |  |
| --- | --- |
| ABC | 
* *Agents of S.H.I.E.L.D.* (επεισόδια • Κύκλοι: 1ος)
* *Agent Carter*
* *Inhumans*
 |
|  |
| Netflix | 
* *Daredevil* (κύκλοι: 1ος • 2ος • 3ος)
* *Jessica Jones* (κύκλοι: 1ος • 2ος • 3ος)
* *Luke Cage* (κύκλοι: 1ος • 2ος)
* *Iron Fist* (κύκλοι: 1ος • 2ος)
* *The Defenders*
* *The Punisher* (κύκλοι: 1ος • 2ος)
 |
|  |
| Hulu | 
* *Runaways*
* *Helstrom*
 |
|  |
| Freeform | 
* *Cloak & Dagger*
 |
|  |
| Ακυκλοφόρητες | 
* *Most Wanted*
* *New Warriors*
 |

 |

 |
|  |
| 

|  Άλλα |
| --- |
|  |
| 

|  |  |  |  |  |  |
| --- | --- | --- | --- | --- | --- |
| Ταινίες μικρού μήκους | 

|  |  |
| --- | --- |
| Marvel One-Shots | 
* *Item 47*
* *Agent Carter*
* *All Hail the King*
* *Team Thor*
 |
|  |
| 
* *I Am Groot*
 |

 |
|  |
| Ψηφιακές σειρές | 
* *WHIH Newsfront*
* *Agents of S.H.I.E.L.D.: Slingshot*
 |
|  |
| Tie-in comics | 
* *Fury's Big Week*
 |

 |

 |
|  |
| 

|  Καστ και χαρακτήρες |
| --- |
|  |
| 
* Καστ ταινιών
* Καστ τηλεοπτικών σειρών
* Γκαμόρα
* Γκραντ Γουόρντ
* Γκρουτ
* Γουάντα Μάξιμοφ
* Γουένγου
* Έρικ Σέλβιγκ
* Θάνος
* Θορ
* Καμάλα Καν
* Κάρολ Ντάνβερς
* Κέιτ Μπίσοπ
* Κλερ Τεμπλ
* Κλιντ Μπάρτον
* Λίο Φιτζ
* Λόκι
* Μάντις
* Μαρκ Σπέκτορ
* Μ.Τζ.
* Μελίντα Μέι
* Μπάκι Μπαρνς
* Μπρους Μπάνερ
* Νατάσα Ρόμανοφ
* Νέμπιουλα
* Νικ Φιούρι
* Ντάνιελ Σούζα
* Ντραξ
* Πέγκι Κάρτερ
* Πίτερ Κουίλ
* Πίτερ Πάρκερ
* Ρόκετ
* Σαμ Γουίλσον
* Σανγκ-Τσι
* Σίλβι
* Σκοτ Λανγκ
* Σούρι
* Στιβ Ρότζερς
* Στίβεν Στρέιντζ
* Τζέι Τζόνα Τζέιμσον
* Τζέιν Φόστερ
* Τ'Τσάλα
* Τζέιμς Ρόουντς
* Τζέμα Σίμονς
* Τόνι Σταρκ
* Τρέβορ Σλάτερι
* Φιλ Κόλσον
* Χόουπ βαν Ντάιν
* J.A.R.V.I.S.
* Vision
* Ομάδες και οργανώσεις (Εκδικητές
* Δέκα Δαχτυλίδια)
* Είδη
 |

 |
|  |
| 

|  Μουσική |
| --- |
|  |
| 

|  |  |
| --- | --- |
| Soundtracks | 
* *Iron Man*
* *Ο Απίθανος Hulk*
* *Iron Man 2*
* *Thor*
* *Ο Πρώτος Εκδικητής: Captain America*
* *Οι Εκδικητές*
* *Iron Man 3*
* *Thor 2: Σκοτεινός Κόσμος*
* *Captain America 2: Ο Στρατιώτης του Χειμώνα*
* *Φύλακες του Γαλαξία*
* *Εκδικητές: Η Εποχή του Ultron*
* *Ant-Man*
* *Captain America: Εμφύλιος Πόλεμος*
* *Doctor Strange*
* *Φύλακες του Γαλαξία 2*
* *Spider-Man: Η Επιστροφή Στον Τόπο Του*
* *Thor: Ragnarok*
* *Black Panther*
* *Εκδικητές: Ο Πόλεμος της Αιωνιότητας*
* *Ο Ant-Man και η Σφήκα*
* *Captain Marvel*
* *Εκδικητές: Η Τελευταία Πράξη*
* *Spider-Man: Μακριά Από τον Τόπο του*
* *Black Widow*
* *Shang-Chi και ο Θρύλος των Δέκα Δαχτυλιδιών*
* *Eternals*
* *Spider-Man: No Way Home*
* *Doctor Strange in the Multiverse of Madness*
* *Thor: Love and Thunder*
* *Black Panther: Wakanda Forever*
* *Ant-Man και Wasp: Κβαντομανία*
* *Φύλακες του Γαλαξία 3*
 |
|  |
| Τραγούδια | 
* "Live to Rise"
* "All the Stars"
* "King's Dead"
* "Pray for Me"
* "Agatha All Along"
 |

 |

 |
|  |
| 

|  Μέσα εμπνευσμένα από το Κινηματογραφικό Σύμπαν της Marvel |
| --- |
|  |
| 

|  |  |
| --- | --- |
| Βιντεοπαιχνίδια | 
* *Iron Man*
* *The Incredible Hulk*
* *Iron Man 2*
* *Thor: God of Thunder*
* *Captain America: Super Soldier*
* *Iron Man 3: The Official Game*
* *Lego Marvel's Avengers*
 |
|  |
| Πάρκα Disney | 
* *Avengers Campus*
* *Doctor Strange: Journey into the Mystic Arts*
* *Iron Man Experience*
* *Guardians of the Galaxy – Mission: Breakout!*
* *Ant-Man and The Wasp: Nano Battle!*
* *Web Slingers: A Spider-Man Adventure*
* *Guardians of the Galaxy: Cosmic Rewind*
 |
|  |
| Μικρού μήκους | 
* *The Good, the Bart, and the Loki*
* *Deadpool and Korg React*
 |
|  |
| Σειρές ντοκιμαντέρ | 
* *Marvel Studios: Legends*
* *Marvel Studios: Assembled*
 |

 |

 |

 |